Na temelju članka 72. stavka 1. Zakona o komunalnom gospodarstvu („Narodne novine“ broj 68/18, 110/18 i 32/20) i članka 33. stavak 1. točka 13. Statuta Općine Jelenje („Službene novine Općine Jelenje“ broj 59/23) Općinsko vijeće Općine Jelenje na 17. sjednici održanoj dana 21. prosinca 2023. donosi

**Program održavanja komunalne infrastrukture**

**na području Općine Jelenje za 2024.g.**

**Članak 1.**

Programom održavanja komunalne infrastrukture na području Općine Jelenje za 2024. godinu (dalje: Program) utvrđuju se komunalne djelatnosti za održavanje komunalne infrastrukture za 2024. godinu na području Općine kako slijedi:

1. održavanje nerazvrstanih cesta,

2. održavanje javnih površina na kojima nije dopušten promet motornim vozilima,

3. održavanje javnih zelenih površina,

4. održavanje groblja,

5. održavanje javne rasvjete,

6. DDD (dezinsekcija, deratizacija, dezinfekcija)

7.Prijevoz pokojnika sukladno zakonskoj obvezi**,**

8. Ostale aktivnosti vezane za održavanje komunalne infrastrukture.

**Članak 2.**

Financijska sredstva potrebna za ostvarivanje ovog Programa utvrđuju se u ukupnom iznosu 408.100,00 eura, prema izvorima kako slijedi:

|  |  |
| --- | --- |
| IZVORI  | IZNOS (EUR) |
| Prihod od komunalne naknade | 255.000,00 |
| Naknada za ceste | 33.180,00 |
| Višak prihoda  | 43.920,00 |
| Prihodi od pruženih usluga | 26.000,00 |
| Županijske, gradske i općinske pristojbe i naknade | 50.000,00 |
| UKUPNO | 408.100,00 |

**Članak 3.**

Planirana sredstva za održavanje i uređenje komunalne infrastrukture na području općine Jelenje za 2024. godinu po djelatnostima:

|  |  |  |  |
| --- | --- | --- | --- |
| **DJELATNOST**  | **POZICIJA** **PRORAČUNA**  | **PRORAČUN** **2024.** **(u eurima)**  | **IZVORI FINANCIRANJA**  |
| ***IZVORI***  | ***VRIJEDNOSTI***  |
| **1. ODRŽAVANJE NERAZVRSTANIH CESTA 1010** **218.000,00**   |
| *Održavanje nerazvrstanih cesta obuhvaća skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje) kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta. Dio sredstava razvrstava se na održavanje cesta u zimskim uvjetima (čišćenje snijega).* |
| 1.1.  | Usluge tekućeg održavanja nerazvrstanih cesta  | 46 | 182.000,00  | Naknada za ceste  | 33.180,00 |
| Županijske, gradske i općinske pristojbe i naknade | 33.500,00 |
| Višak KI | 43.920,00 |
| Komunalna naknada | 71.400,00 |
| 1.2.  | Zimska služba | 284 | 32.000,00  | Komunalna naknada  | 32.000,00 |
| 1.3.  | Usluge održavanja prometne signalizacije  | 308 | 4.000,00 | Komunalna naknada | 4.000,00 |

|  |
| --- |
| **2. ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIM VOZILIMA 74.000,00**    |
| *Održavanje javnih površina na kojima nije dopušten promet motornim vozilima obuhvaća održavanja i popravke javnih površina kojima se osigurava njihova funkcionalna ispravnost (npr. razne ograde, popravci podloga, sanacija pješačkih površina, izrada podloge za postavu urbane opreme i sl.).* *Javne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, biciklističke i pješačke staze i mostovi ako nisu sastavni dio nerazvrstane ili druge ceste.* *Održavanje javnih površina čine slijedeće djelatnosti, održavanje zelenila (košnja i uređenje niskog i visokog raslinja), rušenje stabala koja mogu biti prijetnja slučajnim prolaznicima i materijalnoj imovini i osiguravanje čistoće svih oborinskih kanala (kanali uz javne i nerazvrstane ceste) te popravak šahti i slivnika.*  |
| 2.1.  | Održavanje javnih površina  | 309 | 72.000,00 | Prihod od pruženih usluga | 26.000,00 |
| Komunalna naknada | 46.000,00 |
| 2.2.  | Održavanje protupožarnih puteva  | 310 | 2.000,00 | Komunalna naknada  | 2.000,00 |

|  |
| --- |
|  **3. ODRŽAVANJE JAVNIH ZELENIH POVRŠINA 38.000,00**   |
| *Javne zelene površine su drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.* *Redovno održavanje javnih zelenih površina podrazumijeva košnju trave, orezivanje zelenila i sakupljanje biološkog otpada s javnih zelenih površina, obnovu, održavanje i njegu drveća, ukrasnog grmlja i drugog raslinja, staze, popločenih i nasipanih površina na dječjim igralištima, fitosanitarnu zaštitu bilja i biljnog materijala za potrebe održavanja i druge poslove potrebne za održavanje tih površina. Svi poslovi iz ovog stavka, provode se sukladno godišnjem Planu održavanja javnih zelenih površina.* *Izvanredno održavanje javnih zelenih površina čine poslovi preventivne zaštite bilja i drvoreda od bolesti i nametnika te suzbijanje nepoželjne vegetacije, intervencije na održavanju zelenih površina odnosno nepredviđeni radovi i zahvati na javnim zelenim površinama koji nisu predviđeni u godišnjem Planu održavanja javnih zelenih površina.* *Održavanje dječjih igrališta obuhvaća tekuće održavanje i preglede dječjih igrališta i javnih sportskih i rekreativnih prostora.* *Investicijsko održavanje dječjih igrališta obuhvaća veće popravke i zamjenu ograda, veće popravke ili potpunu zamjenu sprava na dječjim igralištima, uređenje i sanaciju podnih površina i sl.*  |
| 3.1.  | Održavanje javnih zelenih površina - redovno održavanje  | 47  | 28.000,00  | Komunalna naknada  | 28.000,00 |
| 3.2.  | Tekuće održavanje igrališta  | 206  | 10.000,00  | Komunalna naknada  | 10.000,00 |

|  |
| --- |
| **4. ODRŽAVANJE GROBLJA**   **15.000,00**   |
| *Pod održavanjem groblja i mrtvačnica podrazumijeva se čišćenje i popravci u obimu tekućeg održavanja prostora i zgrada za obavljanje ispraćaja i ukopa pokojnika, puteva, zelenih i drugih površina unutar groblja te održavanje grobnih mjesta u nadležnosti Općine Jelenje.*  |
| 4.1.  | Održavanje groblja  | 109 | 15.000,00  | Županijske, gradske i općinske pristojbe i naknade | 15.000,00 |

|  |
| --- |
| **5. ODRŽAVANJE JAVNE RASVJETE**  **28.000,00**   |
| *Redovno održavanje javne rasvjete obuhvaća sve radnje vezane uz otklanjanje kvarova, zamjenu istrošenih i neispravnih dijelova (rasvjetnih armatura i žarulja, razvodnih ormara, polja mreže javne rasvjete, kontrolu rada upravljačkih ormara te ostalih elektroinstalacijskih elemenata – osigurači, sklopnici, sklopke i dr.).* *Izvanredno održavanje javne rasvjete obuhvaća radove na većim popravcima i zamjenama dotrajalih dijelova potrebnih da se održi javna rasvjeta u tehnički ispravnom stanju (stupovi i svjetiljke) te radove na proširenju javne rasvjete ukoliko se bitno ne mijenjaju tehničke karakteristike i funkcionalnost javne rasvjete.* *Utrošak električne energije odnosi se na podmirenje troškova električne energije javne rasvjete.*  |
| 5.1.  | Utrošak električne energije  | 48  | 20.000,00 | Komunalna naknada  | 20.000,00 |
| 5.2.  | Usluge tekućeg i investicijskog osiguranja  | 49  | 8.000,00  | Komunalna naknada  | 8.000,00 |

|  |
| --- |
|  **6. DDD (dezinfekcija, dezinsekcija, deratizacija) 5.600,00**   |
| *Poslovi dezinsekcije, deratizacije i dezinfekcije obuhvaćaju provođenje preventivne obvezatne dezinsekcije u cilju sustavnog suzbijanja insekata dva puta godišnje na javnim površinama u vlasništvu Općine, provođenje preventivne dezinfekcije na poziv na javnim i drugim površinama u vlasništvu Općine, provođenje preventivne obvezatne deratizacije u cilju sustavnog suzbijanja glodavaca dva puta godišnje na javnim površinama.* *Nadzor nad mjerama provodi Zavod za javno zdravstvo PGŽ, mjere provodi tvrtka s kojima je sklopljen ugovor.* *Deratizacija i dezinsekcija obavlja se dva puta godišnje na javnim površinama, a naročita se pažnja pridaje prostorima oko napuštenih kuća, odvodnih kanala i sl.*  |
| 6.1.  | Stručni nadzor nad provedbom DDD mjera  | 20 | 2.100,00 | Komunalna naknada  | 2.100,00 |
| 6.2.  | Deratizacija i dezinsekcija  | 63  | 3.500,00  | Komunalna naknada  | 3.500,00  |

|  |
| --- |
| **7. PRIJEVOZ POKOJNIKA SUKLADNO ZAKONSKOJ OBVEZI 1.500,00**  |
| *Prijevoz pokojnika obuhvaća uslugu preuzimanja i prijevoz umrle osobe ili posmrtnih ostataka od mjesta smrti do nadležne patologije ili sudske medicine, za koje nije moguće utvrditi uzrok smrti bez obdukcije, a sukladno Zakonu o pogrebničkoj djelatnosti.*  |
| 7.1.  | Prijevoz pokojnika | 205 | 1.500,00 | Županijske, gradske i općinske pristojbe i naknade | 1.500,00 |
|  |  |  |  |  |  |
| **8. OSTALE AKTIVNOSTI**  **28.000,00** |
| *Ostale aktivnosti obuhvaćaju sufinanciranje troškova higijeničarske službe, sakupljanja, prijevoza i neškodljivo uklanjanje lešina s javnih površina, zbrinjavanje pasa i mačaka lutalica sukladno Zakonu o zaštiti životinja, provođenje mjera nadzora divljači, odvoz krupnog otpada s javnih i zelenih površina* |
| 8.1.  | Higijeničarske usluge  | 56  | 15.000,00 |  Komunalna naknada | 15.000,00 |
| 8.2.  | Zbrinjavanje nepoželjne divljači  | 241 | 2.000,00  | Komunalna naknada | 2.000,00 |
| 290 | 5.000,00 | Komunalna naknada | 5.000,00 |
| 8.3.  | Odvoz krupnog otpada | 55  | 6.000,00  | Komunalna naknada | 6.000,00 |

|  |
| --- |
| **PROCJENA TROŠKOVA ODRŽAVANJA KOMUNALNE INFRASTRUKTURE ZA 2024. GODINU (u eurima)**  |
| **SVEUKUPNO**  | **408.100,00**  |

**Članak 4.**

Svi radovi iz ovog Programa izvodit će se prema prioritetu koji utvrdi općinski načelnik Općine Jelenje.

**Članak 5.**

Ovaj Program stupa na snagu osmog dana od dana od objave u „Službenim novinama Općine Jelenje“, a primjenjuje se od 1. siječnja 2024.

KLASA: 024-04/23-01/8

URBROJ: 2170-20-03-01/03-23-15

Dražice, 22. prosinca 2023.

PREDSJEDNICA OPĆINSKOG VIJEĆA

OPĆINE JELENJE

Izabela Nemaz